stanford-oval/wikipedia huggingface dataset:
Jean-Jacques Annaud
Valikoitu filmografia

| 0 | 1 | 2 | 3 |
| --- | --- | --- | --- |
| Vuosi | Alkuperäinen nimi | Suomalainen nimi* | Toimenkuva |
| 1976 | Noirs et blancs en couleur | Mustaa ja valkoista väreissä | ohjaaja, kirjoittaja |
| 1978 | Coup de tête | Joka toiselle kuoppaa kaivaa... | ohjaaja |
| 1981 | La guerre du feu | Taistelu tulesta | ohjaaja |
| 1986 | Der Name der Rose | Ruusun nimi | ohjaaja, kirjoittaja |
| 1988 | L'ours | Karhu | ohjaaja |
| 1991 | L'amant | Rakastaja | ohjaaja, kirjoittaja |
| 1995 | Wings of Courage | Wings of Courage | ohjaaja, kirjoittaja |
| 1997 | Seven Years in Tibet | Seitsemän vuotta Tiibetissä | ohjaaja |
| 2001 | Enemy at the Gates | Vihollinen porteilla | ohjaaja, kirjoittaja |
| 2004 | Deux frères | Tiikeriveljekset | ohjaaja, kirjoittaja |
| 2015 | Le Dernier Loup | Viimeinen susi | ohjaaja, kirjoittaja, tuottaja |
*Suomenkielisen nimen puuttuessa englanninkielinen
Aiheesta muualla

Jean-Jacques Annaud virallinen sivusto
Jean-Jacques Annaud Internet Movie Databasessa. (englanniksi)
Jean-Jacques Annaud Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Katalonia  Saksa  Italia  Israel  Yhdysvallat  Japani  Tšekki  Australia  Korea  Alankomaat  Puola  Portugali 
Tieteilijät:  CiNii 
Taiteenala:  Museum of Modern Art 
Henkilöt:  Deutsche Biographie  DDB  Trove  Elonet 
Muut:  SNAC  IdRef
Kristen Bell

| Kristen Bell |
| --- | --- |
 Kristen Bell Frozenin ensi-illassa 2013.
Henkilötiedot
Koko nimi:  Kristen Anne Bell
Syntynyt: 18. heinäkuuta 1980 (ikä 44) Detroit, Michigan, Yhdysvallat
Ammatti:  näyttelijä
Puoliso:  Dax Shepard (vih. 2013)
Lapset:  2
Näyttelijä
Aktiivisena:  1998–
Merkittävät roolit:   Veronica Mars  Lomaterapiaa  Assassin’s Creed  Frozen – huurteinen seikkailu 
Palkinnot
  Satellite Awards (2005)  Saturn (2006)  Jury Award (2006)  Family Film Award (2006)  
Aiheesta muualla
IMDb 
Elonet
AllMovie
Svensk Filmdatabas
Kristen Anne Bell (s. 18. heinäkuuta 1980 Detroit, Michigan, Yhdysvallat) on yhdysvaltalainen näyttelijä ja laulaja. Hänet tunnetaan muun muassa Veronica Mars -televisiosarjan nimiroolista.
Nuoruus

Bell syntyi Detroitissa. Hänen äitinsä Lorelei (o.s. Flygier) on sairaanhoitaja ja isä Tom Bell uutistoimittaja sacramentolaisella televisiokanavalla. Bellin vanhemmat erosivat, kun hän oli kaksivuotias. Molemmat menivät myöhemmin uudelleen naimisiin. Bellillä on vanhempiensa uusien liittojen kautta yhteensä neljä sisarpuolta ja kaksi velipuolta. Bellin äiti on puolalaista syntyperää ja isä taas saksalaista, skotlantilaista ja irlantilaista sukujuurta.
Bell aloitti näyttelemisen 11-vuotiaana. Detroitin ulkopuolella sijaitseva Stagecrafter-niminen nuorisoteatteri etsi näyttelijöitä näytelmään Raggedy Ann and Andy. Bell kävi koe-esiintymässä kahteen eri rooliin ja pääsi lopulta mukaan näytelmään esittämään banaania. Näytelmän ohjaaja arvioi Detroit Free Press -lehden haastattelussa 2004, että rooli oli Bellille pettymys, mutta auttoi tätä kuitenkin luomaan uraa näyttämöllä.
Jo varhain teini-iässä kaunis ja vaaleahiuksinen Kristen herätti ihmisten huomiota ja hänen äidilleen sanottiin, että tyttö näyttäisi hyvältä valokuvissa. Lorelei alkoikin etsiä tyttärelleen sopivaa mallitoimistoa, jonka kautta Kristenille järjestyi paikka kuvauksiin. Jo ennen 13-vuotissyntymäpäiväänsä Kristen oli jo ehtinyt tehdä useita mainoskuvauksia Detroitin paikallisten yritysten mainoksiin. Mainoskuvausten myötä Bell tuli Detroitissa tunnetuksi ja hän pääsi mukaan myös paikallisen televisiokanavan mainoksiin. Mainosuran ohella hän alkoi opiskella yksityisopetuksessa näyttelemistä.
Bell valmistui ylioppilaaksi Detroitin lähistöllä sijainneesta katolisesta lukiosta. Tämän jälkeen muutti New Yorkiin ja aloitti opinnot New Yorkin yliopistossa 1998. Hän opiskeli maineikkaassa Tisch School of the Artsissa musiikkiteatteria. Opintojen ohessa hän työskenteli teattereissa. Hänen näyttämödebyyttinsä Broadwaylla oli vuonna 2001 näytelmässä Tom Sawyerin seikkailut. Vuonna 2002 hän esiintyi Broadwaylla näytelmässä The Crucible, jota tähdittivät Liam Neeson ja Laura Linney. Hän työskenteli myös pääroolissa näytelmässä Reefer Madness, joka oli Broadwayn ulkopuolella esitetty näytelmä. Bell muutti Los Angelesiin vuonna 2002, ystävystyttyään käsikirjoittaja Kevin Murphyn kanssa, ja alkoi saada useita vierailevia rooleja televisiosarjoista. Bell koe-esiintyi useisiin sarjoihin, mutta ei saanut heti vakituisia rooleja.
Ura

Bell teki ensimmäisen ison elokuvaroolinsa David Mamet’n elokuvassa Spartan (2004), jossa hän esitti kidnapattua nuorta naista. Samana vuonna hän sai pääroolin televisiosarjassa Veronica Mars. Sarjaa esitettiin syyskuusta 2004 toukokuuhun 2007. Sekä sarja että Bellin roolisuoritus saivat Yhdysvalloissa hyvät arvostelut.
Kristen Bell on näytellyt kahdessa televisiosarjan Deadwood jaksossa, ja hänellä on ollut sivurooleja myös Everwoodissa ja Shieldissä. Hän näytteli pääosaa Wes Cravenin ohjaamassa kauhuelokuvassa Pulse (2006) sekä sai Elle Bishopin roolin Heroes-televisiosarjasta. Bell on myös kertojaääni ja nimihenkilö televisiosarjassa Gossip Girl. Lisäksi hän näytteli elokuvassa Fanboys (2008) kaunista ja räväkkää Zoea. Hänellä on rooli myös elokuvassa Lomaterapiaa (2009), jossa hän esittää Cynthia-nimistä aviokriisissä olevaa naista. Vuonna 2010 Bell näytteli Christina Aguileran ja Cherin kanssa elokuvassa Burleski. Hän on antanut kasvonpiirteensä ja äänensä Assassin’s Creed -pelisarjassa esiintyvälle Lucy Stillmanille. Vuonna 2013 Bell antoi äänensä Disneyn prinsessasadun Frozen – huurteinen seikkailu prinsessa Annalle.
Vuonna 2014 Bell poikkesi jälleen teatterin puolelle, kun hän näytteli Sheilan roolin Hair-musikaalissa. Vuonna 2016 Bell näytteli komediaelokuvassa Bad Moms.
Yksityiselämä

Vuonna 2003 Bell alkoi seurustella käsikirjoittaja-tuottaja Kevin Mannin kanssa. Pari erosi vuonna 2007 suhteen kestettyä neljä vuotta. Pian eronsa jälkeen Bell tapasi marraskuussa 2007 näyttelijä Dax Shepardin. Pari kihlautui tammikuussa 2010 ja meni naimisiin Beverly Hillsissä lokakuussa 2013. Heillä on vuosina 2013 ja 2014 syntyneet tyttäret.
Bellillä on kolme koiraa: Lola, Shakey ja Sadie. Sadie pelastettiin Hurrikaani Katrinasta. Bell rakastaa eläimiä ja on ollut kasvissyöjä 11-vuotiaasta lähtien. Hän tekee myös aktiivisesti hyväntekeväisyystyötä.
Aiheesta muualla

Kristen Bell Box Office Mojossa. (englanniksi)
Kristen Bell Internet Broadway Database. (englanniksi)
Kristen Bell TCM Movie Databasessa (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Tšekki  Korea  Alankomaat  Puola 
Taiteenala:  MusicBrainz 
Henkilöt:  Elonet 
Muut:  IdRef
Dan Harris

Dan Harris (s. 1979 Kingston, Pennsylvania) on yhdysvaltalainen elokuvakäsikirjoittaja ja ohjaaja, joka tunnetaan erityisesti työstään yhdessä Michael Doughertyn ja Bryan Singerin kanssa. Kolmikko on muun muassa kirjoittanut käsikirjoitukset elokuviina X-Men 2 ja Superman Returns.
Harrisin ensimmäinen elokuvaohjaus oli Imaginary Heroes, jota tähdittivät Sigourney Weaver, Jeff Daniels, Emile Hirsch ja Michelle Williams. Se esitettiin ensimmäisen kerran Toronton elokuvajuhlilla ja se avasi vuoden 2005 talvikauden saatuaan osakseen National Board of Review of Motion Picturesin tunnustusta.
Superman Returnsin lisäksi, Harris ja Dougherty ovat kirjoittaneet yhdessä useita elokuvia, kuten Urban Legends: Bloody Mary ja X-Men 2, joista jälkimmäisen Harris kirjoitti 22-vuotiaana elokuvaohjaaja Bryan Singerille. Singer oli ottanut Harrisin mukaan projektiin luettuaan tämän käsikirjoituksen Imaginary Heroes -elokuvalle. Samana vuonna Harrista kunnioitettiin yhdellä Varietyn kymmenen suositellun elokuvaohjaajan listoista.
Harris toimii tällä hetkellä I, Lucifer -elokuvan parissa ohjaajana.milloin? Elokuva perustuu romaaniin, josta Harris ja Dougherty ovat luoneet käsikirjoituksen.
Filmografia

| Vuosi | Nimi | Rooli |
| --- | --- | --- |
| 1999 | Dancing with Agnes | Käsikirjoittaja, ohjaaja |
| 2000 | Urban Chaos Theory | Käsikirjoittaja, ohjaaja |
| 2000 | The Unbreakable Likeness of Lincoln | Ohjaaja |
| 2002 | The Killing of Candice Klein | Käsikirjoittaja, ohjaaja |
| 2003 | X-Men 2 | Käsikirjoittaja |
| 2004 | Imaginary Heroes | Käsikirjoittaja, ohjaaja |
| 2005 | Urban Legends: Bloody Mary | Käsikirjoittaja |
| 2006 | Superman Returns | Käsikirjoittaja |
| 2007 | Until Death | Käsikirjoittaja |
Aiheesta muualla

Dan Harris Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Norja  Espanja  Ranska  BnF data  Saksa  Israel  Yhdysvallat 2  Tšekki  Alankomaat  Puola 
Muut:  Europeana  IdRef
Naisvuoren uimahalli

| Naisvuoren uimahalli |
| --- | --- |
Osoite:  Pirttiniemenkatu 8
Sijainti:  Mikkeli
Valmistumisvuosi:  1971
Suunnittelija:  peruskorjaus arkk.tsto Sajaniemi Oy
Omistaja:  Mikkelin kaupunki
Runkorakenne:  kallio, betoni
Bruttoala:  1 875 m2
Tilavuus:  9 050 m3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Naisvuoren uimahalli on Mikkelin Naisvuoren sisään louhittu uimahalli, joka valmistui vuonna 1971 ja avattiin uudelleen peruskorjattuna vuonna 2017.
Historiaa

Mikkelin keskustaan Naisvuoren kallion sisään rakennettu uimahalli on osa 1970-luvun alussa louhittua kalliosuojaa, jonka tiloja on muussakin käytössä. Kalliosuojan kantavat ja suojaavat rakenteet tehtiin kallion ohella ruiskubetonista ja betonista sekä välipohjat betonista. Yleisö- ja henkilökuntatilojen alla on toinen kerros allastekniikan laitteille.
Peruskorjauksessa 2016–2017 uimahallin huonejärjestyksiä muutettiin ja kaikki pinnoitteet, talotekniikka, kalusteet ja varusteet uusittiin, samoin kuin vedenkäsittely- ja allaslaitteet. Kevythissien ansiosta uimahalliin on nyt esteetön pääsy myös liikuntarajoitteisille ilman avustajaa. Rakennukseen tehtiin myös kuntosali.Peruskorjausta hidastivat asbestinpurkutyöt ja kallion odotettua suuremmat korroosiovauriot. Yli kolmen miljoonan euron peruskorjaukseen saatiin 800 000 euroa veikkausvaroja.
Naisvuoren uimahallin pääallas on 25-metrinen ja viisiratainen, lastenallas kooltaan 4,5 × 7,1 metriä. Lisäksi hallissa on kuuden hengen poreallas ja kylmäallas. Aiemman kolmen pikkusaunan sijasta hallissa on nyt kaksi isompaa saunaa, erikseen naisille ja miehille.
Muita sisäuimapaikkoja Mikkelissä ovat Rantakeitaan viihdeuimala Rantakylässä, Anttolanhovi ja Kalevankankaan koulun terapia-allas.
Dele Alli

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bamidele Jermaine Alli
Syntymäaika: 11. huhtikuuta 1996 (ikä 28)
Syntymäpaikka: Milton Keynes, Englanti
Pelipaikka: keskikenttäpelaaja
Pituus: 188 senttimetriä
Junioriseurat
0000–2007: City Colts
2007–2012: Milton Keynes Dons
Seurat
| Vuodet | Seura | O | (M) |
| 2012–2015 | Milton Keynes Dons | 62 | (18) |
| 2015–2022 | Tottenham Hotspur | 181 | (51) |
| 2015 | → Milton Keynes Dons | 12 | (4) |
| 2022–2024 | Everton | 13 | (0) |
| 2022–2023 | → Beşiktaş | 13 | (2) |
Maajoukkue
| 2012–2013 | Englanti U17 | 9 | (0) |
| 2014 | Englanti U18 | 2 | (0) |
| 2014–2015 | Englanti U19 | 4 | (0) |
| 2015 | Englanti U21 | 2 | (0) |
| 2015–2019 | Englanti | 37 | (3) |
 Seurajoukkueuran tilastot kattavat vain kansalliset sarjat, päivitetty 13. heinäkuuta 2023.
Bamidele Jermaine "Dele" Alli (s. 11. huhtikuuta 1996 Milton Keynes) on englantilainen jalkapalloilija, joka edusti viimeksi Englannin Valioliigassa pelaavaa Evertonia. Oikeajalkainen Alli on keskikenttäpelaaja. Hän on kuulunut myös Englannin jalkapallomaajoukkueeseen.
Seurajoukkueura

Alli on Milton Keynes Donsin kasvatti. Hän debytoi seuran edustusjoukkueessa Englannin ykkösliigassa joulukuussa 2012. Helmikuussa 2015 Alli siirtyi Valioliigan Tottenham Hotspuriin, mistä hänet lähetettiin loppukauden mittaiselle lainalla takaisin vanhaan seuraansa. Alli pelasi kevätkaudella 12 ottelua tehden neljä maalia. MK Dons nousi Mestaruussarjaan ja Alli valittiin Ykkösliigan kauden tähdistöön ja myös kauden parhaaksi nuoreksi pelaajaksi The Football Leaguessa.
Kaudeksi 2015-2016 Alli palasi takaisin Tottenhamiin. Hän debytoi Valioliigassa elokuussa 2015 Manchester Unitedia vastaan. Avausmaali syntyi vielä samassa kuussa Leicester Cityä vastaan. Alli pelasi debyyttikaudellaan Tottenhamissa 32 valioliigaottelua onnistuen maalinteossa kymmenen kertaa. Hänet valittiin kauden päätteeksi sarjan parhaaksi nuoreksi pelaajaksi ja myös sarjan tähdistöjoukkueeseen.
Alli teki kaudella 2016−2017 pelaamissaan 37 valioliigaottelussa 18 maalia ja antoi yhdeksän maalisyöttöä. Hänet valittiin toistamiseen kauden nuoreksi pelaajaksi ja valioliigan tähdistöjoukkueeseen. Hän debytoi myös Mestarien liigassa tehden kuudessa ottelussa yhden maalin.
Alli pelasi valioliigakaudella 2017−2018 kaikkiaan 36 valioliigaottelua, joissa teki yhdeksän maalia ja antoi 11 maalisyöttöä. Mestarien liigassa hän pelasi viisi ottelua tehoin 2+4. Seuraavalla kaudella hän teki pelaamissaan 25 valioliigaottelussa viisi maalia. Mestarien liigassa hän pelasi kahdeksan ottelua ilman maaleja ja oli avauskokoonpanossa myös tappiollisessa loppuottelussa Liverpoolia vastaan. Kaudella 2019−2020 Alli pelasi 25 valioliigaottelua ja teki niissä kahdeksan maalia. Mestarien liigassa hän pelasi seitsemän ottelua ja teki maalin alkulohkossa Olympiakosia vastaan. Kaudella 2020−2021 hän pelasi 15 valioliigaottelua. Kauden 2021−2022 Valioliigan alkupuoliskolla hän pelasi Tottenhamissa kymmenen ottelua ja teki niissä yhden maalin.
Alli siirtyi tammikuussa 2022 Evertoniin, jossa hän pelasi kauden jälkipuoliskolla 11 ottelua tekemättä maaleja. Pelattuaan elokuussa 2023 kaksi valioliigaottelua hän oli loppukauden lainalla Beşiktaşissa, jossa pelasi 13 Turkin Superliigan ottelua ja teki kaksi maalia. Alli loukkaantui lainalla ollessaan ja palasi Evertoniin huhtikuussa 2023. Hän oli sivussa koko kauden 2023–2024. Hänen Everton-sopimuksensa päättyi kesällä 2024.
Maajoukkueura

Nigerialaisen isän ja englantilaisen äidin lapsi Alli olisi voinut edustaa aikuisten maajoukkuetasolla Englannin sijaan myös Nigeriaa. Hän edusti Englantia nuorten maajoukkuetasoilla 17-vuotiaasta alkaen. Vuonna 2015 Alli teki debyyttinsä Englannin alle 21-vuotiaiden jalkapallomaajoukkueessa.
Lokakuussa 2015 Alli debytoi Englannin jalkapallomaajoukkueessa EM-karsintaottelussa Viroa vastaan. Ensimmäisen maaottelumaalinsa hän teki neljännessä maaottelussa, marraskuussa 2015 Ranskaa vastaan. Hän pelasi neljä ottelua EM-kilpailuissa 2016 ja viisi ottelua MM-kilpailuissa 2018, joista jälkimmäisissä Englanti sijoittui neljänneksi. Hän teki maalin MM-kisojen puolivälierässä Ruotsia vastaan. Kaikkiaan hän on pelannut 37 maaottelua ja tehnyt niissä kolme maalia. Hän on pelannut maajoukkueessa viimeksi kesäkuussa 2019.
Saavutukset

Henkilökohtainen
Englannin valioliigan kauden nuori pelaaja: 2015–2016, 2016−2017
Englannin valioliigan tähdistöjoukkue: 2015–2016, 2016−2017
Englannin ykkösliigan tähdistöjoukkue: 2014-2015
The Football Leaguen kauden nuori pelaaja: 2014-2015
Aiheesta muualla

Kuvia tai muita tiedostoja aiheesta Dele Alli Wikimedia Commonsissa
Englannin joukkue – Jalkapallon EM-kilpailut 2016
1 Hart |
2 Walker |
3 Rose |
4 Milner |
5 Cahill |
6 Smalling |
7 Sterling |
8 Lallana |
9 Kane |
10 Rooney |
11 Vardy |
12 Clyne |
13 Forster |
14 Henderson |
15 Sturridge |
16 Stones |
17 Dier |
18 Wilshere |
19 Barkley |
20 Alli |
21 Bertrand |
22 Rashford |
23 Heaton |
Valmentaja Hodgson
Englannin joukkue – Jalkapallon MM-kilpailut 2018
1 Pickford |
2 Walker |
3 Rose |
4 Dier |
5 Stones |
6 Maguire |
7 Lingard |
8 Henderson |
9 Kane |
10 Sterling |
11 Vardy |
12 Trippier |
13 Butland |
14 Welbeck |
15 Cahill |
16 Jones |
17 Delph |
18 Young |
19 Rashford |
20 Alli |
21 Loftus-Cheek |
22 Alexander-Arnold |
23 Pope |
Valmentaja Southgate
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Norja
Max Aminoff

Feodor Maximillian (Max) Aminoff (15. tammikuuta 1853 Mietoinen – 8. kesäkuuta 1917 Turku) oli suomalainen vapaaherra ja Turun poliisimestari.
Perhe

Aminoff syntyi Saaren kartanossa Mietoisissa. Aminoffin isä oli eversti, vapaaherra Alexander Aminoff ja äiti Fredrika Charlotta Maria af Forselles. Aminoffin isoisä oli kreivi Johan Fredrik Aminoff ja isoisoisän isä oli kauppaneuvos Jacob af Forselles.
Aminoff avioitui vuonna 1896 kirjailija Constance Caroline Leonie Borgströmin kanssa Englannin Favershamissa, jossa Constancen äiti omisti Provenderin kartanon Kentin kreivikunnassa. Constance Borgströmin vanhemmat olivat varakonsuli, kauppias Carl Emil Borgström ja Constance Paterson, sekä isoisä oli kauppaneuvos Henrik Borgström.
Hänen veljensä oli Kuopion läänin kuvernööri, kenraaliluutnantti Johan Fredrik Gustav Aminoff.
Ura

Aminoff aloitti lakitieteen opinnot Helsingin yliopistossa vuonna 1872. Hän aloitti Turun hovioikeuden auskultanttina vuonna 1879. Hänet ylennettiin varapiiripäälliköksi vuonna 1882 ja Turun poliisimestariksi vuonna 1882.
Brinkhallin ja Airisniemen kartanon omistaja

Hän omisti Brinkhallin kartanon vuosina 1902–1915. Vuonna 1915 hän osti Airisniemen kartanon alueen vuorineuvos Emil Sarlinilta. Aminoff rakennutti vuosina 1915–1917 Airisniemen kartanon päärakennuksen, jonka pohjaratkaisu oli lähes kopio Brinkhallin kartanosta.
Ritarikunnat

Pyhän Annan ritarikunta kolmannen luokan ritarimerkki
Pyhän Stanislauksen ritarikunta kolmannen luokan ritarimerkki (1894)
Joe Johnston

| Joe Johnston |
| --- | --- |
 Johnston San Diegon Comic-Conissa 2010.
Henkilötiedot
Koko nimi:  Joseph Eggleston Johnston II
Syntynyt: 13. toukokuuta 1950 (ikä 74) Fort Worth, Texas, Yhdysvallat
Ammatti:  Ohjaaja
Ohjaaja
Taiteilijanimet:  lempinimeltään Joe
Aktiivisena:  1977–
Tunnetuimmat ohjaukset:  Jumanji (1995) Jurassic Park III (2001) Hidalgo (2004) Captain America: The First Avenger (2011)
Palkinnot
 Parhaiden erikoistehosteiden Oscar (1982) OCIC Award (1999) 
Aiheesta muualla
IMDb 
Elonet
Joseph Eggleston ”Joe” Johnston II (s. 13. toukokuuta 1950 Fort Worth, Texas) on yhdysvaltalainen elokuvaohjaaja, jonka ohjaustöitä ovat muun muassa Jumanji (1995), Jurassic Park III (2001), Hidalgo (2004), The Wolfman (2010) ja Captain America: The First Avenger (2011).
Ura

Johnston aloitti uransa vuonna 1977 George Lucasin ohjaaman alkuperäisen Tähtien sota -elokuvan ja sen jatko-osien parissa. Hän toimi elokuvasarjan tuotantokoordinaattorina ja erikoistehosteiden luojana. Vuonna 1978 hän oli mukana Taisteluplaneetta Galactica -televisiosarjassa suunnittelijana ja sarjan tehosteluojana. Vuonna 1981 Johnston työskenteli Steven Spielbergin kanssa Indiana Jones -elokuvassa Kadonneen aarteen metsästäjät, josta hän voitti työtovereineen parhaiden erikoistehosteiden Oscar-palkinnon. Hän jatkoi toimimista erikoistehosteiden parissa useissa elokuvissa, kunnes siirtyi tuottajaksi fantasiaelokuvassa Willow – suuri seikkailu.
1980-luvun lopulla Johnston piti taukoa töistä ja opiskeli elokuva-alaa Etelä-Kalifornian yliopistossa Lucasin taloudellisella tuella. Jeffrey Katzenberg palkkasi hänet Disneylle ohjaamaan vuonna 1989 ilmestyneen komedian Kulti, kutistin kakarat, joka osoittautui yleisömenestykseksi. Johnstonin seuraava ohjaustyö oli Dave Stevensin sarjakuvaan perustunut supersankarielokuva Rocketeer (1991), joka ei menestynyt kaupallisesti. Myöskään vuonna 1994 ilmestynyt nuortenelokuva Riku kirjamaassa ei juuri kerännyt lipputuloja. Sitä kuitenkin seurasi Robin Williamsin tähdittämä menestyselokuva Jumanji (1995), joka tuotti lipputuloja yli 260 miljoonaa dollaria ollen näin aikansa menestynein elokuva. Johnstonin tyyli muuttui toiminnasta draamapainotteisempaan nuoren Jake Gyllenhaalin tähdittämän vuoden 1999 Lokakuun taivas -elokuvan myötä. Johnstonin oli määrä ohjata myös Marvelin Hulk-supersankariin perustuva elokuva, mutta hän jättäytyi projektista vuonna 1997. Elokuva ilmestyi Ang Leen ohjaamana 2003.
Vuonna 2001 Johnston ohjasi elokuvan Jurassic Park III:n, joka jatkoi hänen yhteistyötään Spielbergin kanssa ja tuotti yli 300 miljoonaa dollaria. Jurassic Parkia seurasi Viggo Mortensenin tähdittämä elokuva Hidalgo (2004), joka menestyi kohtalaisesti. Johnston piti elokuvan jälkeen kuuden vuoden tauon ohjauksessa, kunnes häneltä ilmestyi vuonna 2010 kauhuelokuva The Wolfman, joka on uusintaversio vuoden 1941 elokuvasta Ihmissusi.
Johnstonin viimeisin ohjaus Captain America: The First Avenger ilmestyi kesällä 2011.
Filmografia

| 0 | 1 | 2 | 3 |
| --- | --- | --- | --- |
| Ilmestymisvuosi | Suomenkielinen nimi | Alkuperäinen nimi | Huomautukset |
| 1989 | Kulti, kutistin kakarat | Honey, I Shrunk the Kids |  |
| 1991 | Rocketeer | The Rocketeer |  |
| 1994 | Riku kirjamaassa | The Pagemaster |  |
| 1995 | Jumanji | Jumanji |  |
| 1999 | Lokakuun taivas | October Sky |  |
| 2001 | Jurassic Park III | Jurassic Park III |  |
| 2004 | Hidalgo | Hidalgo |  |
| 2010 | The Wolfman | The Wolfman |  |
| 2011 | Captain America: The First Avenger | Captain America: The First Avenger |  |
| 2018 | Pähkinänsärkijä ja neljä valtakuntaa | The Nutcracker and the Four Realms | Ohjaajana uudelleenkuvausten aikana; kreditoitiin yhdessä Lasse Hallströmin kanssa |
Korian monitoimitalo

Korian monitoimitalo
Korian monitoimitalo on Korialla, Kouvolan Elimäellä sijaitseva monitoimitalo. Siellä on mm. palloilusali ja kuntosali pukuhuoneineen, nuorisotila, kahvio ja kerhotila, jossa toimii yksi Korian koulun luokka. Se on rakennettu 1980-luvulla ja sitä on remontoitu hieman 2000-luvulla.
Talon vieressä samassa pihapiirissä sijaitsee kolmessa eri rakennuksessa toimiva Korian koulu. Koulun sisäliikuntatunnit pidetään Monitoimitalon palloilusalissa.
Palloilusalin korkeus on 8 metriä ja sen pitkä seinä on 36 metriä ja lyhyempi päätyseinä 22 metriä pitkä. Salin voi jakaa kolmeen osaan verholla.
Monitoimitalon osoite on Kyntäjäntie 9, 45610 Koria. Rakennuksesta käytetään myös nimeä "monnari".
Ulrich Seidl

Ulrich Seidl elokuvansa Import Export ensi-illassa Linzissä Itävallassa vuonna 2007.
Ulrich Seidl (s. 24. marraskuuta, 1952 Wien) on itävaltalainen elokuvaohjaaja, käsikirjoittaja ja tuottaja. Seidl on Michael Haneken ja Michael Glawoggerin ohella Itävallan kansainvälisesti menestyneimpiä elokuvantekijöitä. Hänen tuotantonsa on käsitellyt esimerkiksi mallimaailmaa (Models), perversioita (Animal Love) ja henkilökohtaisia hengellisiä kokemuksia (Jesus, You Know). Seidl vieraili Suomessa tammikuussa 2008 DocPoint-dokumenttielokuvafestivaalin yhteydessä, mutta hänen elokuviaan ei ole ollut Suomen elokuvateatterien ohjelmistossa. Espoo Ciné -festivaalilla 2012 esitettiin Seidlin elokuva Paratiisi: Rakkaus.
Paratiisi-trilogia

Kolmen elokuvan Paratiisi-trilogia oli aluksi yhden viisituntisen elokuvan suunnitelma. Trilogia kertoo kolmesta saman suvun naisesta: äidistä, tämän sisaresta ja tyttärestä. Naisia yhdistää äärimmäisyyksiin meneminen ja kommunikoinnin vaikeus. Rakkaus-elokuva on elokuvista murheellisin. Siinä viisikymppinen nainen matkustaa Kenian aurinkorannikolle seksituristina. Toiminnan kaikki osapuolet menettävät ihmisarvoaan. Usko-elokuvassa päähenkilö on mieleltään järkkynyt. Hän on kiihkotunnustuksellinen katolilainen, joka piiskaa pois lihan himoa itsestään ja kiertelee naapuriensa luona varoittamassa synnillisestä elämästä. Työpaikallaan hän pystyy esiintymään normaalisti. Naisen aviomies on muslimi, ja katsojan pohdttavaksi jää, mitä heidän välillään on aikaisemmin tapahtunut. Toivo-elokuva kuvaa nuoren naisen lapsuuden loppua. Hän joutuu laihdutusterapiassa kohtaamaan seksuaalisuuden ja aikuisen inhimillisen heikkouden. Katsojan on vaikea löytää, missä elokuvan nimeen nostettu toiveikkuus piilee. Trilogian jokainen osa päättyy ratkaisemattomaan tilanteeseen.